
Întrebare:
Situaţie iniţială: Reprezint o societatea comercială care are nevoie de audit financiar contabil extern. Avem auditorul, însă nu ştim, dacă raportul pe care ni l-a întocmit, trebuie să-l avem numai în formă scurtă. Colegii mei, auziseră şi de o formă lungă, cu grafice şi tot felul de reprezentări.
Întrebare: Există vreo normă sau lege, care prevede forma raportului?
Răspuns
Introducere
Maniera de desfasurare a unei misiuni de audit, ca si maniera de raportare, este reglementata prin intermediul Standardelor Internationale de Audit emise de IFAC (International Federation of Accountants) si adoptate de CAFR prin Ordinul MFP nr. 1129/4 aug 2000.  

ISA 700 „Raportul Auditorului asupra situatiilor financiare” reprezinta cadrul general prin care se stabilesc standarde si se urmareste „furnizarea de instructiuni privind forma si continutul raportului de audit elaborat ca rezultat al unui audit efectuat de catre un auditor independent asupra situatiilor financiare ale unei entitati”. 

Acest standard recomanda o structura clara si de asemenea mentioneaza la art 5, paragraful 2 ca „este de dorit o anumita uniformitate privind forma si continutul raportului de audit, deoarece acesta contribuie la imbunatatirea gradului de intelegere al cititorului, precum si la identificarea situatiilor neobisnuite ca pot apare”. 

De asemenea, Ordinul 94/2001 solicita ca si document aditional la setul de situatii financiare anuale aprobate de Consiliul de Administratie si AGA, si raportul auditorului. Nu se mentioneaza „forma”, deoarece organele legislative se vor baza pe forma si structura prezentata de ISA 700. 

In plus, auditorul poate oferi clientului Scrisoarea Confidentiala catre conducere care va descrie succint observatiile legate de procedurile de control intern ale societatii, recomandarile auditorului pentru remediere precum si raspunsul conducerii vis-a-vis de aceste recomandari. 

Concluzie
In concluzie, auditorul dvs financiar are “obligatia profesionala” sa va intocmesca un raport de audit in forma prezentata de ISA 700 (sau standardrul aferent tipului de misiune de audit pe care a-ti agreat-o). 

Orice solicitare aditionala va trebui discutata atat din punct de vedere al cerintelor dvs, cat si al orelor suplimentare pe care le va genera aceasta pentru auditorul extern. 

Referinţe
Standardul de Audit International 700 „Raportul auditului financiar”
Ordinul 94/2001
Data răspunsului: 20 Ianuarie 2004
Aceasta reprezintă interpretarea dată de Camera Auditorilor Financiari din România problemelor ridicate de către membrii săi. Camera nu este răspunzătoare în nici un fel şi faţă de nici o persoană fizică sau juridică în ceea ce priveşte consecinţele ce ar putea rezulta ca urmare a unor decizii luate pe baza acestei interpretări.


